b'\n_START_ARTICLE_\nDijon FCO\n_START_PARAGRAPH_\nDijon Football C\xc3\xb4te d\'Or ali na kratko Dijon je francoski nogometni klub iz mesta Dijon. Ustanovljen je bil leta 1998 kot produkt zdru\xc5\xbeitve lokalnih klubov Cercle Sportif La\xc3\xafque Dijonnais ter Dijon FC in trenutno igra v Ligue 1, 1. francoski nogometni ligi._NEWLINE_Za\xc4\x8detki kluba so se za\xc4\x8deli v Nationalu, 3. francoski nogometni ligi. Po koncu sezone 2000/01 se je za las ognil relegaciji. Status profesionalnega kluba je dobil leta 2004 in takrat je pri\xc5\xa1el tudi do polfinala Pokala Francije, kjer pa ga je izlo\xc4\x8dil Ch\xc3\xa2teauroux. Istega leta pa je klub napredoval v 2. francosko ligo. V tej ligi je nato igral do leta 2011, ko je po koncu sezone osvojil tretje mesto in tako napredoval v 1. francosko ligo. V najmo\xc4\x8dnej\xc5\xa1i ligi je nato igral 1 sezono, bil nato relegiran, a po koncu sezone 2015/16 ponovno napredoval._NEWLINE_Doma\xc4\x8di stadion Dijona je Stade Gaston G\xc3\xa9rard, ki sprejme 15.995 gledalcev. Barva dresov je rde\xc4\x8da. Nadimek nogometa\xc5\xa1ev je The Mustards ("Gor\xc4\x8dice"), saj je mesto Dijon znano po gor\xc4\x8dici.'